Ritratti mibgħuta minn qarrejja ta’ tvm.com.mt fl-aħħar ġimgħat, juru ħafna żibel mormi f’inħawi differenti tal-gżejjer Maltin. Minn skart tal-kostruzzjoni f’wied, għal skart goff mormi f’nofs ta’ triq. Skart u żjut mormijin fil-baħar u anke flixken vojta ta’ xorb alkoħoliku f’post iddedikat għall-attività fiżika. M’hemmx dubju li xeni  bħal dawn iweġġgħu l-għajn u jagħtu prova li l-attitudni tal-ftit tkerrah is-sbuħija ta’ pajjiż sħiħ. Il-Wasteserve għandha ħames ċentri għal skart goff fil-Magħtab, l-Imrieħel, Ħal Luqa, Ħal Far u ieħor fix-Xewkija Għawdex, fejn wieħed jista’ jmur u jarmi skart goff fihom. Dan minbarra s-servizz ta’ ġbir ta’ skart goff minn quddiem il-bieb tad-dar, li joffru l-Kunsilli Lokali. Ibagħtilna ritratti fuq [email protected]